Lola Omolola (an haife ta a 1 ga watan Agusta, 1976) tsohuwar 'yar jaridar Najeriya ce wacce ta kafa kungiyar mata ta (FIN) a Facebook. Lola ita ce mace ta farko ta 'yar Najeriya da ta kirkiro wani wuri inda wasu mata za su iya ba da labarinsu game da cin zarafinsu da lalata, da kuma sauran matsalolin da suke fuskanta. An nuna ta a cikin taron F8 Facebook na 2018. Omolola ta kammala karatun ta na firamare da sakandare a Najeriya . Bayan ta koma Amurka, ta sami digiri na biyu a fannin yada labarai a Kwalejin Columbia da ke Chicago.. Omolola tsohuwar ‘yar jarida ce, kuma tana da wasu shirye-shirye data gudanarwa a talabijin a Najeriya . Bayan samun digirin digirgir, sai ta yi aiki a Cibiyar ba da shawara kan Jama'a ta Chicago, inda ta taimaka wa mutane game da lamuran lafiyar kwakwalwa. Hakanan, Omolola tayi aiki "don Apartments.com amma ta yanke shawarar yin murabus lokacin da ta haifi 'ya'ya." Sakamakon haka, ta fara wani gidan yanar gizonta mai suna spicebaby.com inda take ba da girke-girke game da abincin Najeriya.